b"\n_START_ARTICLE_\nS\xc3\xa8pia\n_START_SECTION_\nGastronomia\n_START_PARAGRAPH_\nLa s\xc3\xa8pia es troba entre les esp\xc3\xa8cies comestibles, pescades sobretot a la zona mediterr\xc3\xa0nia. \xc3\x89s un element essencial en la preparaci\xc3\xb3 de la paella a certes zones de Catalunya i de vegades es pot afegir al suquet de peix i a la sarsuela. Menja petits crustacis i llagostes i altres animals microsc\xc3\xb2pics. _NEWLINE_Tamb\xc3\xa9 es prepara com a element central d'alguns plats, entre els quals cal destacar la S\xc3\xadpia amb patates, la S\xc3\xa8pia amb p\xc3\xa8sols i la S\xc3\xadpia a la planxa.\n_START_SECTION_\nJoieria\n_START_PARAGRAPH_\nEls ossos de la s\xc3\xadpia s'utilitzen com a motlle per a l'elaboraci\xc3\xb3 de peces de joieria. Aquest material \xc3\xa9s esponj\xc3\xb3s i fr\xc3\xa0gil, i \xc3\xa9s resistent a les altes temperatures del metall fos. A m\xc3\xa9s, l'os deixa uns bonics relleus impresos al metall que donen unes caracter\xc3\xadstiques molt especials a la joia."